Hindistonda pirotexnika zavodidagi portlash natijasida 17 kishi halok bo‘ldi

Hindistonda pirotexnika ishlab chiqaruvchi noqonuniy zavodda portlash yuz berdi, deya xabar bermoqda “Rossiyskaya gazeta”. Natijada 17 kishi halok bo‘ldi, yana ikki kishi bedarak yo‘qolgan deb hisoblanmoqda.

Voqea 20-oktabr, dushanba kuni Andxra-Pradesh shtatidagi Vakatippa qishlog‘ida sodir bo‘ldi. Portlashdan so‘ng fabrika binosida yong‘in boshlandi. Favqulodda hodisa chog‘ida korxonada kamida 30 kishi ishlayotgan bo‘lgan. Bu ishchilarning taqdiri hozircha noma’lum.